
Parlamentul  României

Camera  Deputaţilor
Comisia pentru Sănătate şi Familie
               Nr. 28/669/ 21 noiembrie 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, Raportul suplimentar asupra proiectului Legii drepturilor pacientului (PL nr.631/2001) , care însoţeşte Raportul nr.28/593/17 octombrie 2002.

În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                                  SECRETAR,

DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                    Nr. 28/669/ 21 noiembrie 2002 
R A P O R T    S U P L I M E N T A R

asupra proiectului Legii drepturilor pacientului

( PL nr.631/2001)


În şedinţa din 6.11.2002  Plenul Camerei Deputaţilor a hotărât retrimiterea la comisia sesizată în fond a proiectului Legii drepturilor pacientului, pentru întocmirea unui raport suplimentar asupra textului art.34 din proiectul de lege.

 Comisia pentru sănătate şi familie, în urma reexaminării raportului nr.28/593/17 octombrie 2002 asupra proiectului Legii drepturilor pacientului ,  a procedat la întocmirea raportului suplimentar.

 În acest sens, conform propunerii care a fost formulată în timpul dezbaterilor din şedinţa ce a avut loc în ziua de 20 noiembrie  2002, Comisia pentru sănătate şi familie, în unanimitate,  a hotărât să supună spre aprobare Plenului Camerei Deputaţilor raportul suplimentar, cu următorul  amendament:

Nr.

crt.
Articolul

( textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Art.34.

“Art.34. – Dreptul la viaţă al femeii prevalează în toate situaţiile în care femeia trebuie protejată în cazul sarcinii ce-i pune în pericol viaţa.”


Se propune ca art.34, care devine art.26, să se reformuleze după cum urmează:

“Art. 26 - Dreptul  femeii la viaţă prevalează în cazul în care sarcina reprezintă un factor de risc major şi imediat pentru viaţa mamei.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) , dl.dep.farm.Ion Burnei (Grupul Parlamentar al PSD ) , doamna dep.Iulia Pataki (Grupul Parlamentar al UDMR) , dl.dep.dr.Constantin Florentin Moraru (Grupul Parlamentar al PSD ) , dl.dep.Gheorghe Popescu (Grupul Parlamentar al PSD ) şi dl.dep.Petre Naidin (Grupul Parlamentar al PSD ) .


Pentru a sublinia condiţiile în care sarcina reprezintă un pericol iminent pentru viaţa mamei şi în strânsă corelare cu drepturile fundamentale ale omului privitoare la libera opţiune a femeii de a avea sau nu copii.

               PREŞEDINTE,                                                                                                                         SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

